ILTAKOULU RY

PÖYTÄKIRJA

HALLITUKSEN KOKOUS 7/2015

Paikka: Päätalo LS C5

Aika: torstai 14.4. klo 8.00

Paikalla:

Mikko Lampo, puheenjohtaja

Maria Lavonen, sihteeri

Petra Kantola

Matleena Moisio *(poistui klo 9.00)*

Aino Kattilakoski

Jari Mäkäläinen

Vera Järvenreuna

Samuli Volanen *(poistui klo 8.44)*

Sara Österberg

Merita Töttölä

Milla Toivanen

Markus Rahja

1. Kokouksen avaaminen

Kokous avataan ajassa 8.08.

1. Kokouksen laillisuus ja päätösvaltaisuus

Kokous todetaan lailliseksi ja päätösvaltaiseksi.

1. Kokouksen pöytäkirjantarkastajien valinta

Pöytäkirjantarkastajiksi valitaan Mikko Lampo ja Jari Mäkäläinen.

1. Kokouksen esityslistan hyväksyminen

Kohdaksi 7 luodaan *Liikunta* ja kohdaksi 9 luodaan *Sillis*. Kohdaksi 16g *Tulevat tapahtumat* lisätään vierailu YLE:n mediapolikseen ja kohdaksi 16h lisätään *Porraspoukkoilu*. Esityslistalta poistetaan kohta 15 *Kulttuuri*. Kohdaksi 8 lisätään *Kv-ohjelmien tutorointi*. *Tuleviin tapahtumiin* kohtaan f. Vappuviikkojen ohjelmaan lisätään kohdaksi v *Lautapeli-ilta*.

1. Ilmoitusasiat ja posti

Tapahtuma-, rahoitus- sekä liikuntavastaavat kokoontuvat 7.5. kevään talouskatsaukseen.

Haalarimerkkitilaus on lähetetty Iltakoululle.

Ei muita ilmoitusasioita.

1. Talous
   1. taloustilanne

Tällä hetkellä 9607,07 euroa. Valmennuskurssille on ilmoittautunut 23 henkilöä ja kurssin materiaalipaketteja on tilattu 15 kpl.

Juveneksen kanssa solmitun yhteistyösopimuksen tiimoilta on tulossa 50 euroa.

”Tule sellaisena kuin et ole” –sitsit toivat voittoa yhteensä 287,44 euroa, Iltakoulun voitto-osuus on 95,81 euroa.

* 1. laskut ja korvaukset

Ville Tynkkynen kertoo, että puistofutiksen lasku, 5 euroa, on maksettu.

Kansainvälisen politiikan maisteriopiskelijoiden opintomatka ”Study Trip to Stadi” – matkakulukorvaukset

Menoliput (maksettu Iltakoulun pankkikortilla) 260,40 euroa.

Paluuliput:

Sofia Härkönen 9,50e

Linda Salo 9,50e

Noora Luomaranta 21,70e

Maggie Nurminen 9,50e

Tommi Eskola 20,90e

Paluuliput yhteensä 71,10e.

Korvaukset hyväksytään.

Ville Tynkkynen, Kosmos Buran vuosijuhlien illalliskortista puolet eli 19,50 euroa. Hyväksytään.

Vera Järvenreuna, Mikael Agricola -tapahtuman palkinto ja tarjoilut, 16,15 euroa. Hyväksytään.

VIP-pesiksen kulut, 40 euroa. Hyväksytään.

* 1. hallituksen kulukorvauskäytännöt

Ville Tynkkynen ehdottaa, että jatkossa Tampereen ulkopuolelle järjestettäville ainejärjestöjen vuosijuhlille osallistuneille maksetaan kulukorvauksena puolet juna- tai bussilipusta. Illalliskorteista korvataan puolet myös jatkossa. Muut reissut, kuten esimerkiksi politiikantutkimuksen päivät, arvioidaan tapauskohtaisesti. Hyväksytään ehdotus.

1. Liikunta

Iltakoulu saa Olympiaadeihin Pirkanmaan Boffaajat ry:ltä 10 miekkaa sekä kilpiä käyttöönsä. Vastineeksi Iltakoulu mainostaa Boffaajien toimintaa tapahtumassa.

Olympiaadien rastin pidon ajankohta on klo 13-17. Matleena Moisio, Mikko Lampo, Jari Mäkäläinen sekä Ville Tynkkynen päivystävät Iltakoulun rastilla. Ville Tynkkynen ottaa haalarimerkkien myyntivastuun tapahtumassa.

Keväällä pyritään järjestämään ekskursio Ilveksen kotipeliin. Matleena Moisio ehdottaa tapahtuman ajankohdaksi 14.5. tai 23.5. Tapahtumasta lähetetään avoin kutsu politologeille mikäli tapahtuman järjestäminen onnistuu.

1. Kv-ohjelmien tutorointi

Kaksivuotisten maisterivaiheen kv-ohjelmien tutoroinnin vastuu on siirtymässä tämän vuoden aikana ISOT:ilta (International students of Tampere) ainejärjestöille. Ohjelmaan hyväksytään kahden vuoden välein noin 10 kv-politiikan opiskelijaa.

Sara Österberg ehdottaa, että Iltakoulu ottaa vastuulleen Res-ohjelman (Russian and European studies) kv-opiskelijoiden tutoroinnin. Päätetään ottaa vastuu Res-ohjelman tutkinto-opiskelijoiden tutoroinnista. Annetaan Österbergille valtuudet neuvotella asiaa eteenpäin.

*Samuli Volanen poistuu ajassa 8.44.*

1. Sillis

Akateeminen sillisaamiainen järjestetään vuosijuhlien jälkeen 7.11.2015. Mikko Lampo esittelee silliksen paikkavaihtoehdot hallitukselle. Kahdesta vaihtoehdosta tullaan valitsemaan hallituksen päätöksellä toinen. Sillistiimi käsittelee vaihtoehtoja tarkemmin omassa kokouksessaan, josta ilmoitetaan myöhemmin.

1. Hallituksen sähköposti

Iltakoulun hallituksen sähköpostit on luotu Suncormet-palveluun. Markus Rahja kirjoittaa sähköpostien käyttöohjeet pian. Aluksi kokeillaan sähköpostien käyttöä suljetusti, jonka jälkeen aloitetaan ulkopuolinen viestintä. Sähköpostien käytöstä järjestetään perehdytys. Asia etenee.

*Matleena Moisio poistuu ajassa 9.00.*

1. Ainejärjestötila ja tutorointi

Merita Töttölä kertoo, että aj-tilan kevätsiivous tulee järjestää ennen 13.5., jolloin yliopiston opetus kevätlukukauden osalta loppuu. Päätetään siivota aj-tila keskiviikkona 13.5. heti aj-tilan kevään viimeisen päivystyksen jälkeen klo 14.00 alkaen.

Mikko Lampo ehdottaa, ettei aj-tilassa saa olla esillä minkäänlaista vaalimainontaa. Hyväksytään ehdotus.

Syksyn 2015 Hiiripassin sekä fuksiantin suunnittelu on käynnissä.

1. Varainhankinta ja ravintolayhteistyö

Pubiyhteistyösopimusehdotus ravintola Artturin kanssa on sisällöltään seuraavanlainen: Iltakoulu järjestää Artturissa 3 tapahtumaa vuoden 2015 aikana sekä painattaa Artturin logon ensi lukuvuoden opiskelijahaalareihin. Iltakoulun nettisivuille lisätään Artturin logo. Iltakoululle maksetaan sopimuksesta 400 euroa. Sopimus hyväksytään.

Varainhankinnan Juvenes-sopimus on hyväksytty sähköisesti ja asia etenee. Markus Rahja muistuttaa jäsenistöä sponsoriehdokkaiden hankinnasta Politologit-listalla ensi viikkoon mennessä. Varainhankintatoimikunnan seuraava kokous järjestetään viimeistään viikolla 17.

Haalarimerkkitilaus on lähetetty.

Orka Foods yhteistyö etenee.

1. Työelämä- ja alumnitoiminta

Kevään toinen Tampere-ekskursio järjestetään 15.4., ilmoittautuneita on tähän mennessä 8 henkilöä. Jatkossa ekskursiokohteiden vaihtoehdoista tullaan järjestämään kysely jäsenistölle. Jari Mäkäläinen on ollut yhteydessä Iltakoulun alumneihin yliopiston kuulumisista. Alumnipankin tiedot on päivitetty nettisivuille.

1. Koulutuspolitiikka

Politologeja on informoitu T3:sta Antti Lonnqvistin terveisillä. Alatyöryhmien raportit palautetaan viikolla 17. Yliopistojen hallitukset käsittelevät asiaa toukokuussa.

Lukuvuosipalautetta aletaan keräämään viimeistään 21.4. Vastausaikaa on kaksi viikkoa. Kyselyn pohjalta selvitetään myös politiikan tutkimuksen vuoden paras opettaja sekä paras kurssi.

Myös Tamy palkitsee vuoden opettajan. Iltakoulun ehdotus perusteluineen tulee ilmoittaa viimeistään 28.4.

Tamyn kopovaliokunnan kielikeskusvierailu 16.4. Petra Kantola toivoo jäsenistöltä osallistuvuutta koposektorin tapahtumiin.

Harjoittelupankki ei tavoita opiskelijoita, ja sen promoamiseen halutaan panostaa. Harjoittelupankin sekä tenttikysymysten osion aktivoimisen keinoja pohditaan ja jätetään harkittavaksi. Petra Kantola ehdottaa osallistuvuuden aktivoimiseksi palkintoarvontaa. Asia jätetään harkintaan.

Maisteriopiskelijoiden osallistuvuuden parantamiseen aiotaan jatkossa kiinnittää enemmän huomiota.

1. Menneet tapahtumat
   1. Porraspoukkoilu 30.3.

Tapahtuma jouduttiin perumaan sateisen sään vuoksi.

* 1. Työelämäekskursio Tampereella 31.3.

Tampereen kaupungin kohteessa oli mukana 10 iltakoululaista, Aamulehden toimituksessa 8 henkilöä. Kohteissa saatiin tietoa Tampereen julkisen sekä yksityisen puolen viestinnän ja työelämän ulottuvuuksista. Ekskursio oli onnistunut. Jäsenistön innokkaampaa osallistuvuutta toivotaan.

* 1. Mikael Agricola –iltama 9.4.

30 osallistujaa. Tapahtuma keräsi paljon positiivista palautetta.

1. Tulevat tapahtumat
   1. Lavatanssit 14.4.

Dj:ksi on varmistunut Club Tähden oma dj. Tapahtuman haalarimerkit sekä lasku saapuivat 13.4. Ennakkolippuja on jäljellä 1 kpl.

* 1. AVI-eksku 15.4.

Kohteena Aluevirasto. Jari Mäkäläinen lähettää 14.4. muistutuksen tapahtumasta.

* 1. Vaalivalvojaiset 19.4

Järjestetään Iltakoululaisten kommuunissa. Tapahtuman järjestämisestä ei koidu kuluja Iltakoululle. Markus Rahja vastaa tapahtumasta.

* 1. Eduskuntavaalien jälkipyykki-paneeli 23.4.

Tapahtuman ideana on keskustella vaalien tuloksesta ja palkita vaaliveikkauksen voittaja. Petra Kantolalle voi lähettää kysymyksiä, jotka hän ohjaa panelisteille keskustelun aiheiksi.

* 1. Harjoitteluseminaari 27.4.

Seminaarissa kuullaan opiskelijoiden ja henkilökunnan näkökulmaa harjoitteluun.

* 1. Vappuviikot 20.4.-1.5.
     1. JKY-Puistofutis 20.4.

Järjestetään Kaupin 2. kentällä klo 11-14. Palkintojenjako tapahtuu Kaupinojan takkatuvan saunalla. Iltakoulun joukkuetta kootaan tapahtumaan ilmoittautuneiden kesken.

* + 1. Opiskelijan Tampereen Olympiaadit 21.4.

Sorsapuistossa klo 12-18. Iltakoulun hallitus päivystää Iltakoulun rastilla.

* + 1. 22.4. WappuAreena ja Dorisbileet

WappuAreena päätetään järjestää ulkona, mutta säävarauksen sisätilaa pohditaan edelleen. Tapahtuma alkaa klo 18. Mikko Lampo ehdottaa uutiskirjettä lähetettäväksi jäsenistölle Vappuviikoista.

Dorisbileiden teemana on lastenkutsut.

* + 1. Kummeli-bileet 23.4.

Järjestetään TOAS Ilmarilla klo 18.00 alkaen. Tapahtuman kuluiksi jää mahdollinen palkinto sekä tarjoilut, arviolta 20 euron edestä.

* + 1. Lautapeli-ilta 27.4.

Paikkavaihtoehtoja pohditaan. Mikko Lampo ehdottaa TOAS Markuksentorin kerhotilaa. Paikkaa selvitellään.

* + 1. VIP-Pesis 28.4.

TAY:n ainejärjestöjen välinen ottelu järjestetään Kaupissa klo 11-16. Ilmoittautuneita on tähän mennessä 8 henkilöä. Tapahtuman lasku, 40 euroa, on lähetetty rahastonhoitaja Ville Tynkkyselle.

* + 1. Särkän Märkä 29.4.

Tapahtuman ennakkoliput ovat loppuunmyyty. Tapahtuma alkaa klo 17 ja paikan päälle on luvassa bussikuljetus. Iltakoulun yhteislähtöä suunnitellaan.

* + 1. Vappusitsit 30.4.

Tapahtuma järjestetään Kalevan Killassa klo 18 alkaen. Ilmoittautuneita on tähän mennessä 111 henkilöä. Maksimi ilmoittautumismäärä on 120 henkilöä.

Vappusitsien valmistelureissua Viroon suunnitellaan. Aino Kattilakoski ja Milla Toivanen tekevät reissun 18.4.

Matkalle budjetoidaan noin 570 euroa ilman matkakuluja.

* + 1. Vappubrunssi 1.5.

Koskipuistossa klo 12 alkaen.

* 1. Vierailu YLE:n mediapolikseen 29.4.

Vierailu sisällöntuotannon kampukselle uudenlaisen televisio-ohjelman nauhoituksiin. Ohjelma on sisällöltään debatti, jonka aihealueet ovat yhteiskuntapoliittisia, ja väittelyyn voi halutessaan osallistua myös yleisö. Tällä hetkellä ilmoittautuneita on 4. Ilmoittautuminen päättyy 22.4.

* 1. Porraspoukkoilu

Tapahtuma järjestetään paremman sään toivossa viikolla 19.

* 1. Avointen ovien päivä 7.5.

Tapahtuma on suunnitteilla ja ohjelma tarkentuu myöhemmin.

* 1. Iltakoulu <3 valmennuskurssilaiset 7.5.

Iltakoulun valmennuskurssin ohessa järjestettävä illanvietto, jossa valmennuskurssilaiset voivat tutustua iltakoululaisiin. Tapahtuman järjestämispaikkaa selvitellään.

* 1. muut tulevat tapahtumat

Tiedotusvastaava Samuli Volanen kokoaa Iltakoulun nettisivuille ruotsinkielisen esittelyn iltakoulun toiminnasta pian.

1. Muut esille tulevat asiat

Ei muita esille tulevia asioita.

1. Seuraavan kokouksen ajankohta

Seuraavan kokouksen ajankohdasta päätetään Doodlessa hallituksen Facebook-ryhmässä.

1. Kokouksen päättäminen

Kokous päätetään ajassa 9.59.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mikko Lampo, puheenjohtaja ja pöytäkirjantarkastaja

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Maria Lavonen, sihteeri Jari Mäkäläinen, pöytäkirjantarkastaja